Kaikille avoin salaisuus – Shamaria
6 elokuun, 2018 6 elokuun, 2018 katjafrange
Previous postRakastan pienuuttani, koska siinä on jumalainen voima
Next postOletko kantaja vai annatko vastuun sille kelle se kuuluu?
Täysikuu neitsyessä ✨Tämä superkuun aika kutsuu etenkin selkeyden, puhdistuksen ja itsensä hoitamisen äärelle. On siivouksen aika! Puhdista, järjestä, organisoi ja luovu kaikesta rajoittavasta, oli kyse sitten fyysisestä tai henkisestä ulottuvuudesta. Aika laittaa tavarat, asiat ja ajatukset järjestykseen. Mikä elämässäsi on odottanut selkeyttä ja järjestystä jo tarpeeksi pitkään? Mikä vielä rajoittaa potentiaaliasi? Hankkiudu eroon siltä, mitä et enää tarvitse. Selkeyden tarve voi näkyä muutenkin. Syö puhtaasti, hengitä raikasta ilmaa, juo vettä. Selkeytä ajatukset ja tunteet, pura niitä luovuuteen tai lenkkipolulle.✨Olethan hereillä siinä ettet kontrolloi tai tartu liikaa pikkujuttuihin. Löysää, koska tuntematonta ei tarvitse pelätä ja epävarmuuskin on oikeasti ok. Jos huomaat puskevasi, kontrolloivasi tai tarttuvasi liikaa odotuksiin, niin relaa ja hengitä syvään. Keskity rauhasta nousevaan sisäiseen viisauteesi. Muista myötätunto ja anteeksianto. Elämän epätäydellisyyden ja keskeneräisyyden hyväksyminen helpottaa. Elämä kun on välillä sotkuistakin, mutta antaa olla. Sotkun keskeltä voi paljastua myös hienoja yllätyksiä! Luonnollisuus on kaunista ja kaikki ei mene aina odotusten mukaan - vaan parhaalla mahdollisella tavalla! Luota ja anna elämän yllättää. ✨ Pidäthän huolta itsestäsi. Lepää, parantele, tasapainota, maadoita. Harjoita hyväksymistä. Sisälläsi on valtava parantava valo ja voima, kuuntele sitä ja tee sille tilaa. Kevät ja kasvun aika alkaa, joten kerää voimia ja fokusoi sydämen unelmiin. Mitä hienoa tuleekaan tapahtumaan? Nautinnollista täysikuun taika-aikaa! ✨ #täysikuu #kuuntaika #superkuu #shamariamysteerikoulu #katjafrange #ajankuva Art:Zuzana Smehylova
Ihmiselle ✨ Kun olemme läsnä, avautuu rakkaus. Kun antaudumme ja hyväksymme sen mitä on nyt, syntyy turvallisuus. Tila, jossa saa nousta esille juuri se mitä on luonnollisesti nousemassa, olisi se iloa, innostusta tai ihmisen kipua. ✨ Kun antaudumme läsnäololle, päästämme irti kontrollista. Päästämme irti tarpeesta yrittää pelastaa, auttaa tai suojella toista. Silloin voimme puhua rehellisesti totuuden, ottaen samalla vastuun omasta ilosta ja surusta, ajatuksista ja tunteista, tahdosta, arvosta, intohimosta. ✨ Ihminen, joka jakaa pelkonsa, surunsa, raivonsa tai pettymyksensä, on ihminen, joka kertoo rohkeasti piilotetun kipunsa. Tällöin kuuntelijana voi olla haastavaa pysyä auki, pehmeänä ja vastaanottavaisena. On oltava hereillä, koska niinä hetkinä myös omat reaktiomme, suojelumekanismimme ja haavamme heräävät, jolloin helposti hyökkäämme tai pakenemme. On tietoisesti palattava takaisin kehoon ja läsnäolon tilaan, vain vastaanottamaan sen mitä on. ✨ Läsnäoleva rakkaus pystyy kuulemaan toisen totuuden yrittämättä muuttaa toista, neuvomatta ja muuttamatta toisen kokemusta millään tavalla. Jos omat kipukohdat heräävät kuunnellessa, niiden läpi voi hengittää. Siunaa omat kipusi ja jatka kuuntelua. Pidä toiselle tilaa hylkäämättä ja katoamatta. ✨ Turvallisessa tilassa voi olla haavoittuvainen ja kertoa totuuden. Totuuden, joka satuttaa, mutta myös vapauttaa ja parantaa. Läsnäoleva rakkaus on turvallinen. Se mahdollistaa avoimen, hitaan, nöyrän ja arvostavan kommunikaation. Se tietää, että osa meistä on aina haavoittunut ja sitä osaa tulee pitää hellästi kuin rakasta. ✨ Ehkä haavoillamme on tarkoitus, jota emme näe. Ehkä parantuminen ja eheytyminen tuntuukin kivulta. Ehkä vain auki oleminen ja läsnäolo - se on kaikki mitä tarvitaan. ✨ #ihmisyys #kohtaaminen #läsnäolo #eheytyminen #kommunkointi #katjafrange #shamariamysteerikoulu #shamaria Art:A.Malykhina, teksti-inspis:H.Hosen
Uusikuu kaloissa • Tunteellinen, intuitiivinen, taiteellinen ja mystinenkin kalat-ulottuvuus meissä kutsuu nyt sukeltamaan rajattomaan, sisäiseen syvyyteen... Rajoja voi olla vaikea asettaa. Herkkyys on korostunutta ja introverttius kultaa. Aika voi nostaa syviäkin tunteita pintaan. Antaudu. Anna tunteiden tulla ja ui sujuvasti niiden läpi, puhdistuen ja raikastuen. • Uusikuu on uusien inspiroivin aloitusten aikaa, mutta nyt uudet unelmat syntyvät ennemminkin unenomaisesti, sisäistä inspiraatiota seuraten, syvästä tietoisuuden merestä saaliita kalastellen ja flown virrassa uiden. Onko elämässäsi tarpeeksi aikaa olemiseen ja itsen kuunteluun? Pudottaudu hiljaisuuteen, syvään pehmeyteen, lempeisiin värähtelyihin. Ota aikaa itsellesi. • Uusikuu eli musta kuu on kuin kosmoksen äidin musta kohtu, jonne voit kylvää uudet toivon ja unelmien siemenet - ja nähdä niiden vielä kasvavan. Aika avaa potentiaalia uudelle tai vanhan uudelleen muotoutumiselle. Käytä tämä lumoava, inspiroiva, intuitiivinen ja herkkä aika hyväksi visualisoimalla uutta. Kehittele projekteja, inspiroidu ideoista. Seuraa uniesi ohjausta. Kanavoi energia luovuuteen. Anna mielikuvituksen laukata. Tarkasta suunnitelmasi, katsele uudesta näkökulmasta ja uusi ne tarvittaessa - tässä ajassa etenkin runsauden ja rakkauden teemoissa. Tee taikoja. Älä silti jää jumiin illuusioon, vaan pysy maadoittuneena. • Onko tarvetta levolle? Lepää ja relaa! Kuuntele itseäsi ja ota vastuu omasta olosta sekä omasta hyvinvoinnista ja paranemisesta. Sinussa itsessäsi on transformaation taika, parantava voima ja viisaus, kun vain pysähdyt itsesi äärelle. Intuitiosi kyllä ohjaa, joka hetki. Muistathan silti samalla, että elämän taika ja ihme piilee sen mysteerissä - siinä ettet tiedä. Toivo on silti aina. Ja Rakkaus. Aina. • Taianomaista uudenkuun aikaa! ✨🌑✨#uusikuu #mustakuu #kuuntaika #shamariamysteerikoulu #katjafrange #näkijä Art: Victor Nizovtsev/Mermaid
Naisen Voimapakan viesti sinulle ✨ Muodonmuuttaja / kyseenalaistaminen ✨ Kyseenalaista uskomukset ja totutut kaavat. Tarkastele uudesta näkökulmasta. ✨ Muodonmuuttaja muistuttaa elämän monimuotoisuudesta. Todellisuus ei ole mustavalkoinen, vaan monivärinen ja moniulotteinen. Siksi asioita voi aina tarkastella monesta näkökulmasta ja tehdä toisin kuin ennen. Kyseenalaistaminen laajentaa näkökulmaa, auttaa kasvamaan, avautumaan uusille oivalluksille ja mahdollisuuksille. Tämä voi tapahtua myös vaivattomasti leikitellen ja huumorilla tarkastellen. ✨ Olemassa olevia asioita ja merkityksiä voi kyseenalaistaa, se on tervettä, rakentavaa kriittisyyttä. Se kertoo, että asialla on merkitystä ja jotain halutaan muuttaa paremmaksi. Kyseenalaistaminen on tahtoa muuttaa asioita, tutkailla tuntematonta. Se luo uusia tapoja, avaa uusia ovia ja laajentaa perspektiiviä. Kontrolloivalle mielelle tämä voi olla kaoottista, mutta muutoksen voi aina kohdata lempeydellä ja uteliaisuudella. ✨ Muodonmuuttaja herättelee nyt uuden näkemiseen. Kumarratko kuvia, valmiiksi rakennettuja kaavioita? Onko mikään pohjimmiltaan pysyvää ja kiveen kirjoitettua? Jotta muutos voi tapahtua, on hyvä kyseenalaistaa se, mitä on oppinut ja mihin on tottunut. Ehkä mikään ei olekaan oikein tai väärin, vaan oleellista on se, miten päin valitsee asian nähdä. Avoimuudella ja myötätunnolla on mahdollista räjäyttää rajoittavia kaavoja ja muuttaa omia uskomuksia. Oleellista on olla itselleen rehellinen ja totuudellinen. ✨ ”Onko tämä minulle totta?” ✨ ”Minulla on viisautta nähdä uudella tavalla.” ✨ Kuva ja teksti: Naisen Voimapakka ✨ Tiedoksi kyselijöille: Voimapakan painos on loppuunmyyty, mutta uusi painos tulossa pian!! ✨#naisenvoimapakka #katjafrange #shamariamysteerikoulu #viisaselämä #transformaatio #muutos #kasvu #oraakkelikortit
Ystävyyden ihme✨Ystävä vastaa värähtelyysi. Kuulee kutsusi, tulee luoksesi. Ystävä kohtaa sinut, näkee sinut, pysähtyy ihmeesi äärelle. Ihmetellen, ihastellen, tukien ja rakastaen. Todistaen valosi, hyväksyen varjosi. Kohdaten ihmisyytesi, avautuen suuruudellesi. ✨ Ystävä on peilisi, opettajasi ja kanssaluojasi. Ystävä on tanssikaverisi elämän antamisen ja vastaanottamisen pyhässä tanssissa. Ystävä on kanssakutojasi. Hetkistä koostuvan tarinan jakaja, saman musiikin kuulija.✨ Ystävän silmistä voit nähdä itsesi. Yksi peilaa yhtä osaa, toinen toista, kolmas suurempaa kuvaa. Joskus se on vain välähdys, joskus ehkä ikuisuus. Kuitenkin aina pohjimmiltaan sinä olet minä ja minä olen sinä. Kun kohtaat ystävän, kohtaat myös itsesi. Kumarrat jumalallisuudelle, joka näyttäytyy ihmeenä edessäsi. Mitä lahjoja olemmekaan toisillemme! ✨ Ota tänään hetki aikaa. Keskity sydämeesi. Anna rakkauden lämmön ja valon avautua sydämessäsi. Lähetä tuo rakkaus ystäväsi sydämeen ja näe kuinka valo lisääntyy, sinussa, minussa, meissä. Kiitos ystävyyden ihmeestä, joka muistuttaa että emme ole koskaan yksin. ✨ Hyvää ystävänpäivää ❤️ #ystävänpäivä #ystävyys #yhdessä #olemmeyhtä #kanssaluominen #yhteys #jakaminen #shamariamysteerikoulu #katjafrange Art: Claudia Tremblay
Elämän tutkimuspolulla joudumme valitsemaan jatkuvasti rakkauden ja kontrollin välillä. Emme voi kokea syvästi elämän mysteeriä ja rakkautta, jos pidämme kiinni kontrollista. Ja tämä on yksi suurimmista haasteista, koska kontrolloimattomuus ja epävarmuus ovat suurimpia pelkojamme. Rakkaudessa ei ole kuitenkaan vaihtoehtoja.✨ Kiitos jälkeen voimallisesta retriittiviikonlopusta Shamarian tanssivat sudet! ✨🙏✨www.shamaria.net #shamariamysteerikoulu #katjafrange #feminiininenvoimajaviisaus #naiseudenvoima #koulutus #rakkaudenpolulla #kiitos @villasofia22
Täysikuu leijonassa 9.2.✨Tämä herättelevä, elävä aika avaa sydäntä, sisäistä tulta ja luovuutta. Leijonan aurinko luo valoa sille, mikä on ollut kuun pimennossa. Nyt on aika astua näkyviin. Huomaatko ainutlaatuisen valovoimasi ja annettavasi? Mikä vielä estää sinua loistamasta, pitää pienenä ja luo erillisyyttä muihin? Katso itseäsi myötätunnolla ja päästä irti. Tee tilaa sisäisen auringon loistolle. Jos kukaan ei katsoisi, miten sinä loistaisit, mitä tekisit, miten eläisit?✨Moni on kulkenut pitkän, yksinäisen soturin ja erakon matkan omaan voimaan. Yksinäisyyden tunne voi vielä voittaa, on helpompi sulkeutua omaan suojaan. Jokin sisällä kuitenkin tietää, että olemme aina yhdistyneenä toisiimme. Esillä on tasapainottelua minun ja muiden välillä. Mikä on osani kokonaisuudessa? Mikä on minun tilani? Minulle tärkeää ja arvokasta? Mitä minä haluan jakaa ja mitä en?✨Ole rohkeasti näkyvä ja haavoittuvainen. Voit olla aloitteentekijä, uuden sytyttäjä, muutoksentekijä. Ilmaise itseäsi ja näytä tulesi. Kun uskallat, voit saada kokemuksen ettet tule tuomituksi. Heimolaiset tunnistavat toisensa ja aitoutesi, vaikka se olisikin vielä epävarmuuden alla piilossa. Älä hylkää itseäsi!✨Kuuntele, mistä aika irrottaa, mitä aloittaa? Anna mahdollisuus pelosta huolimatta. Ole auki sille mitä tapahtuu ja mitä saat oppia ihmisten kanssa. Tiputa kontrolli. Muista aloitteellisuus, spontaanius, joustavuus, leikkisyys! Miten voit ilmaista itseäsi luovasti? Anna sydämen herkistyä. Kirjoita sydämesi auki sanoina. Tanssi.✨Mikä vahvistaa itsetuntoasi ja merkityksellisyyttäsi? Mikä inspiroi, sytyttää? Millaista elämää haluat elää? Saat ja voit olla sinä! Ole rohkea. Arvosta sitä kuka olet ja uskalla tuoda se näkyville. Nyt on aika. Kiitos sinusta, ainutlaatuisesta tulestasi, valostasi. Luota itseesi ja elämään. 🙏 #shamariamysteerikoulu #katjafrange #näkijä #täysikuu #ajankuva #kuuntaika #leijonasydän #rakkaudella Art:unknown